《百字令 题江西吴退庵先生诗草》
清代·熊琏

愁中展卷，讶伤心字字，穷途滋味。时俗争高薪米价，纸上珠玑不贵。

孤棹空江，荒山斜日，木叶纷纷坠。艰辛客况，白头未了尘累。

说甚吊古评今，吟风叹月，都是才人泪。恸哭文章才绝世，清澈一泓秋水。

笑口难开，赏音有几，只合沉沉醉。苍茫独咏，瑶笙原吹鹤背。

作者简介：熊琏，字商珍，号澹仙，又号茹雪山人，如皋人。有《澹仙诗钞》。